Final de La Nostra Copa al Poliesportiu Municipal
02 de maig de 2024

El Poliesportiu Municipal de l'Eliana va acollir ahir, 1 de maig, el partit més esperat de la temporada a la Comunitat que va enfrontar el Manises CF i el CD Buñol. La renyida final de la III edició de La Nostra Copa masculina de futbol es va alçar amb un vencedor: el Manises CF, que succeeix en el palmarés el CD L'Alcora i el CD Soneja, el fins hui vigent campió, després d'empatar contra un sòlid CD Buñol en els 120 minuts de joc i imposar-se en el torn de penals.

El Manises CF estrena el seu palmarés en la competició i disputarà la Copa de SM el Rei (sempre que no puge a Tercera Federació aquesta mateixa temporada, cas en què la disputaria el CD Buñol). El CD Buñol es queda a les portes del títol per segon any consecutiu.

L'acte va comptar amb la presència de l'alcalde, Salva Torrent, de membres de l'equip de govern i del president de la Diputació de València, Vicente Mompó.

Un camp amb experiència

Cal recordar que el nou camp de futbol de l'Eliana és una instal·lació amb experiència a acollir esdeveniments del futbol de la Comunitat Valenciana a aquest nivell. Sense anar més lluny, va acollir la doble final -masculina i Valenta- de La Nostra Copa en l'edició de 2023. Al setembre de 2002 va ser l'escenari de la final de la Copa RFEF que van disputar el CD Roda i l'UE Atzeneta. I al juny de 2021 va ser la seu de les finals Valenta i de la final de la Lliga Autonòmica Infantil.